Ике көндә - миллион

	Бу көннәрдә Интернет челтәре ташламалар кибете игълан иткән бәйгедә ижаулыларның 1 миллион сум отулары турында мәгълүмат белән тулы иде. Бәйгедә катнашу өчен “Ташламалар сайтыннан - миллион” дигән шигарьне кулланып, кызыклы видеоролик төшерергә кирәк була. Ижаудан 3 егет үз көчләрен сынап карарга булалар. Видеороликның режиссеры милләттәшебез - Айдар Миннәхмәтов. Аның белән якыннанрак танышыйк. 	 Айдар тумышы белән Кияс­тан. Тауҗамал авылында гомер итүче, дини тормышта актив катнашучы әбисе - Галия Мәҗитова белән мин яхшы таныш. Мәктәпне алтын медальгә тәмамлагач, Ижауга югары белем алырга килә. Һәрвакытта да актив егет фән белән кызыксына, шул ук вакытта КВНда катнашып, аның командасы җиңүле урыннар ала. “Кечкенәдән актив булырга яраттым. Спорт белән шөгыльләнү, үзеңне төрле яктан сынап карау, һәрвакыт үсеш юлында булу - бу минем яшәү рәвеше”, - ди ул. Югары белем алгач, дусты нигез салган компаниядә менеджер булып эшли башлый. Бәйгедә катнашу аларның икесенең дә уртак теләге була. “Аңа кадәр без миллион эшләп карамакчы идек инде. Тик без алган юнәлеш тиешле акчаны китермәде, чыгымнары күбрәк тә булды әле. Интернетта видеролик төшереп, миллион отарга була дигән бәйгене күргәч, моның ярдәмендә максатыбызга ире­шергә мөмкин булуын аңладык”, - диде Айдар.  
	Эльвира ХУҖИНА	
Яңарыш

	№   |  	


